ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5383-Е.03.02-7890/4-2015

11.01.2018Ушће

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **JN/3000/0079/2017(1629/2017)** за набавку “Koнсултанске услуге за усаглашавање ИМС са новим верзијама стандарда ISO 9001 и ISO14001“, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

На страни 9 од 63, у делу 4.2 додатни услови за учешће у поступку јавне набавке, додатни услов Пословног капацитета 5.2. навели сте „да је у последње 3 године (рачунајући до датума објављивања позива за подношење понуда на Порталу јавних набавки) понуђач успешно пружио консултантске услуге имплементације или усаглашавања са новим верзијама стандарда (транзицију, ревизију) интегрисаног система менаџмента и то: менаџмента квалитетом (QMS) према захтевима стандарда ISO 9001:2015 и менаџмента животном средином (EMS) према захтевима стандарда ISO 14001:2015 у најмање 1 (једној) организационој јединици из области енергетике, која има најмање 300 запослених.“

Чланом 76. ст.6. Закона о јавним набавкама прописано је „*Наручилац одређује додатне услове за учешће у поступку тако да ти услови не дискриминишу понуђаче и да су у логичкој вези са предметом јавне набавке*“. Захтевани додатни услов кога сте дефинисали конкурсном документацијом не стоји у логичкој вези са предметом јавне набавке из следећих разлога: ISO стандарди 9001:2015 и 14001:2015 како им само име каже су као верзије већ постојећих ISO стандарда уведени 2015. године. Како процес имплементације стандарда траје око годину дана, то пре почетка 2016 године НИ ЈЕДАН пословни субјект није могао да има импелементирани стандард по верзијама ISO 2015, тако да ни један понуђач није ни теоретски, а ни практично могао да у „последње 3 године рачунајући до датума објављивања позива за подношење понуда на Порталу јавних набавки (позив је објављен 15.12.2017.године) пружи захтеване консултантске услуге. Из напред наведеног апсолутно је јасно да је овај додатни услов немогуће испунити и исти не стоји у логичкој вези са предметом јавне набавке, тако да предлажемо да се уместо „3 године“ временски период доказивања додатног услова узму 2 године. Овде посебно напомињемо да велики број пословних субјеката у Републици Србији нема у потпуности имплементиране стандарде по верзији стандарда ISO 2015, јер се налазе у фази имплементације или усаглашавања са наведеном верзијом стандарда.

Такође, напред наведени додатни услов, поготово након Вашег објашњења појма „области енергетике“ представља дискриминаторски услов, јер сте овако дефинисаним условом „у најмање 1 (једној) организационој јединици из области енергетике, која има најмање 300 запослених“ ограничили конкуренцију, јер је потребно да понуђач истовремено кумулативно испуни услов да је пружио консултантске услуге у организационој јединици из области енергетике и да иста има најмање 300 запослених, чиме сте битно ограничили конкуренцију, што је супротно начелу обезбеђивања конкуренције, јер сте према члану 10. Закона о јавним набавкама обавезни да обезбедите што је могуће већу конкуренцију, а ставом 2. истог члана прописана је обавеза наручиоца тј. Вас „да не можете да ограничавате конкуренцију коришћењем дискриминаторских услова“. У вези свега напред наведеног предлажемо да извршити измену захтеваног додатног услова тако што ће исти гласити:

5.2. да је у последње **2** године (рачунајући до датума објављивања позива за подношење понуда на Порталу јавних набавки) понуђач успешно пружио консултантске услуге имплементације или усаглашавања са новим верзијама стандарда (транзицију, ревизију) интегрисаног система менаџмента и то: менаџмента квалитетом (QMS) према захтевима стандарда ISO 9001:2015 и менаџмента животном средином (EMS) према захтевима стандарда ISO 14001:2015 у најмање 1 (једној) организационој јединици из области енергетике **или организацији** која има најмање 300 запослених.

**ОДГОВОР 1:**

Наручилац у потпуности прихвата сугестију потенцијалног понуђача и измениће конкурсну у складу са предлогом истог.

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.

Комисија ће објавити обавештење о продужењу рока за подношење понуда на Порталу јавних набавки и интернет страници Наручиоца са роком за подношње понуда до 23.01.2018.године

КОМИСИЈА **JN/3000/0079/2017(1629/2017)**